cyanic-selkie/wikianc huggingface dataset:
Անդրեյ Սախարով
Արտաքին հղումներ
Կատեգորիա:Ռուս ֆիզիկոսներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Մոսկվա քաղաքում մահացածներ Կատեգորիա:Նոբելյան մրցանակի դափնեկիրներ Կատեգորիա:Մոսկվայի պետական համալսարանի շրջանավարտներ Կատեգորիա:Քաղաքական բանտարկյալներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Ռուս կալանավորներ և ձերբակալվածներ Կատեգորիա:Ֆիզիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:ԽՍՀՄ ԳԱ ակադեմիկոսներ Կատեգորիա:Ֆրանսիայի գիտությունների ակադեմիայի անդամներ Կատեգորիա:20-րդ դարի ֆիզիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս աթեիստներ Կատեգորիա:Խորհրդային այլախոհներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Ռուս գյուտարարներ Կատեգորիա:Խորհրդային ֆիզիկոսներ Կատեգորիա:Ռուս նոբելյան մրցանակակիրներ Կատեգորիա:Խորհրդային հուշագիրներ Կատեգորիա:Օքսֆորդի համալսարանի պատվավոր դոկտորներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Անձինք նամականիշերի վրա Կատեգորիա:Time-ի վարկածով «Տարվա մարդ» ճանաչվածներ Կատեգորիա:Ամերիկյան փիլիսոփայական ընկերության անդամներ Կատեգորիա:Սրտամկանի ինֆարկտից մահացածներ Կատեգորիա:Ռուս հուշավիպագիրներ Կատեգորիա:Ռուս իրավապաշտպաններ Կատեգորիա:Ռուս հասարակական գործիչներ Կատեգորիա:Ռուսաստանի քաղաքական գործիչներ Կատեգորիա:Ռուս գիտնականներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ռուսաստանի ԳԱ իսկական անդամներ
Պրեխի
Պրեխի, գյուղ Արևմտյան Հայաստանում, Խարբերդի վիլայեթի Չմշկածագի գավառակում ։ Գտնվում էր Չմշկածագ գյուղաքաղաքից 4 կմ հարավ, գետակի ափին։
Աշխարհագրություն
Տարածքն անտառապատ էր։
Պատմություն
1915 թվականի Մեծ եղեռնի ժամանակ գյուղի հայ բնակիչներից զոհվել է 38 մարդ։
Բնակչություն
1905 թվականին ուներ 14 տուն՝ 54 հայ և 8 տուն քուրդ ու թուրք բնակիչ։
Տնտեսություն
Բնակչության հիմնական զբաղմունքը հողագործությունն ու արհեստներն էր։
Պատմամշակութային կառույցներ
Պրեխին ուներ Ս. Գևորգ անունով եկեղեցի։ Գյուղ էր գտնվում XIV դարի հայերեն ձեռագրերից մեկում հիշատակվող Բռնչիք («անապատ») վանքը, որը հավանաբար Քառասուն Մանկունք վանքն է։
Կրթություն
Ս. Գևորգ եկեղեցուն կից գործում էր դպրոց ։
Ծանոթագրություններ
Կատեգորիա:Արևմտյան Հայաստանի գյուղեր
Դետրոյթ Ռեդ Ուինգս
«Դետրոյթ Ռեդ Ուինգս» (անգլերեն՝ Detroit Red Wings), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Միչիգան նահանգի վարչական կենտրոն Դետրոյթ քաղաքում։ Հիմնադրվել է 1926 թվականին։ «Բոստոն Բրուինսի», «Չիկագո Բլեքհոքսի», «Մոնրեալ Կանադիենսի», «Նյու Յորք Ռենջերսի» և «Տորոնտո Մեյփլ Լիֆսի» հետ մտնում է NHL-ի «օրիգինալ վեցյակի» մեջ։
Սթենլիի գավաթը թիմը նվաճել է 11 անգամ, և այդ ցուցանիշով գրավում է երրորդ տեղը զիջելով կանադական «Մոնրեալ Կանադիենսին» (24 տիտղոս) և «Տորոնտո Մեյփլ Լիֆսին» (13 տիտղոս), միևնույն ժամանակ համարվելով ամենատիտղոսակիր ամերիկյան թիմը։
Տան հանդիպումներն անցկացնում է «Ջո Լուիս արենա» մարզապալատում։
Արտաքին հղումներ
Կատեգորիա:Հոկեյի ազգային լիգայի (NHL) ակումբներ
The Hatters
The Hatters («Գլխարկակարներ»), ռուսական ջիպսի ֆոլկ ռոք խումբ, որը ստեղծվել է 2016 թվականին Սանկտ Պետերբուրգու։ Խմբի հիմնական կազմի մեջ են մտնում Յուրի Մուզիչենկոն, Պավել Լիչադեևը, Ալեքսանդր «Կիկիր» Անիսիմովը, Դմիտրի Վեչերինը, Վադիմ Ռուլևը, Աննա Մուզիչենկոն, Ալտաիր Կոժախմետովը։
Պատմություն
Այս խումբը հայտնել է իր մասին 2016 թվականի փետրվարի 23-ին՝ տեղադրելով համացանում իր «Russian Style» առաջին երգը։ 2016 թվականի ամռանը խումբը ուղևորվել է փառատոնային շրջագայության ամբողջ Ռուսաստանով՝ «Дикая Мята», «Нашествие», Stereoleto, «Вдохновение», «Доброфест» և այլն։ 2016 թվականի աշնանը խումբը հավաքել է հազարավոր մարկանցով դահլիճներ Մոսկվայում ու Սանկտ Պետերբուրգում, հնչել է «Наше радио», «Радио Маяк», Comedy Radio ռադիոկայաններում ։
2016 թվականի սեպտեմբերի 22-ին Samsung YouTube TV նախագծի շրջանակներում The Hatters խումբը թողարկում է «I’m Not Easy Buddy» տեսահոլովակը ։ Սեպտեմբերի 17-ին ու նոյեմբերի 19-ին The Hatters-ը Little Big-ի ու Tatarka-ի հետ համատեղ համերգներ է տվել Սանկտ Պետերբուրգի ու Մոսկվայի խոշոր հրապարակներում։ Նոյեմբերի 7-ին Սանկտ Պետերբուրգում խումբը Էմիր Կուստուրիցայի ու Գորան Բրեգովիչի հետ ելույթ է ունեցել ։
2016 թվականի նոյեմբերի 10-ին տեղադրվույմ է «Russian Style» պաշտոնական տեսահոլովակը ։ 2016 թվականի դեկտեմբերի 28-ին խումբը ներկայացնում է իր առաջին «Stay True» EP-ը ։
2017 թվականի փետրվարի 22-ին The Hatters-ը ելույթ է ունեցել Սանկտ Պետերբուրգի Արենա մարզադաշտի բեմում՝ «Радио Зенит» փառատոնի շրջանակներում ։ Փետրվարի 23-ին The Hatters խումբը դարձել է «Взлом» անվանակարգում ոսկե սկավառակի հաղթող՝ «Наше радио» և «Чартова дюжина» մրցանակաբաշությունների շրջանակներում։ Փետրվարի 26-ին խումբը ելույթ է ունեցել «Лицедеи» թատրոնում՝ այնտեղ տոնելով իր ծննդյան օրը։ Համերգին մասնակցել են թատրոնի արտիստներ Անվար Լիբաբովը և Լեոնիդ Լեյկինը, Little Big խմբի վոկալիստ Իլյա Պրուսիկինը և ստենդափ կոմիկ Դանիլա Պոպերեչնին։
Դեբյուտային «Полная шляпа» ֆոլկ փանկ ալբոմը խումբը թողարկել է 2017 թվականի ապրիլի 21-ին ։ 2017 թվականի ապրիլի 26-ին The Hatters Առաջին ալիքի «Вечерний Ургант» շոուի ժամանակ կատարել է «Да, со мной не просто» երգը ։
2017 թվականի հունիսի 24-ին խումբը ելույթ է ունեցել «Дикая Мята» փառատոնին, որտեղ ներկայցրել է «Кайфмэн» նոր երգ, իսկ հուլիսի 8-ին ելույթ է ունեցել «Нашествие» փառատոնի գլխավոր բեմին։
2017 թվականի հոկտեմբերի 30-ին խումբը ներկայացրել է «Forever Young, Forever Drunk» երկրորդ ալբոմի գլխավոր երգը ։ Նույնանուն ստուդիական ալբոմը երաժիշտները թողարկել են 2017 թվականի դեկտեմբերի 1-ին։
2018 թվականի հուլիսի 20-ին խումբը ներկայացրել է իր առաջին «No Comments» ստուդիական ալբոմը, որը կազմած էր մինչ այդ թողարկված երգերի գործիքավորումներից ։
2018 թվականի նոյեմբերի 13-ին The Hatters-ը թողարկել է «Три внутри» անունով նոր EP։
2018 թվականի նոյեմբերի 13-ին The Hatters-ը կատարել է «Не услышала» երգը Առաջին ալիքի «Вечерний Ургант» շոուի ժամանակ։
Երաժշտական ոճ
Խումբը ներկայացնում է ինքն իրեն որպես երաժշտական թատերական նախագիծ, իսկ իր ժանրը անվանում է «ռուս-ցիգանական փողոցային ազգային ալկոհարդկոր հոգևոր երաժշտական գործիքներով» ։ Նրանց ստեղծագործությունը ենթարկվել է ցիգանական երաժշտության ազդեցությանը՝ բասի, ակորդեոնի ու ջութակի ուղեկցմամբ ու հանդիսանում է ռոմանսի, փանկի, ֆոլկ ռոքի ու էթնիկ երաժշտության միավորում։
Գնահատական
The Hatters խմբին «Собака.ru» նախագիծը նշել է, որպես «Սանկտ Պետերբուրգում ամենամոդայական նախագիծ» ։ Միխայիլ Կոզիրևը ներառել է The Hatters խմբին այն խմբերի տասնյակը, որոնց արժե հետևել 2017 թվականին։ Խումբը մի քանի անգամ եղել է «Հինգերորդ ալիքի» ստուդիայի հյուր ։
Արտաքին հղումներ
Կատեգորիա:Ռուսական երաժշտական խմբեր Կատեգորիա:Երաժշտական խմբեր այբբենական կարգով
ScaLAPACK
ScaLAPACK, գծային հանրահաշվի խնդիրները տարրաբաշխված հիշողությամբ զուգահեռ համակարգերում լուծվող ենթածրագրային գրադարան։ Տվյալները փոխանակում է հաղորդագրության փոխանցման PVM (Parallel Virtual Machine) կամ MPI (Massage Passing Interface) լեզուների միջոցով։
Այն LAPACK նախագծի շարունակությունն է։ ScaLAPACK գրադարանը LAPACK գրադարանի զուգահեռացված տեսքն է։ ScaLAPACK գրադարանը դեռ գրված է միայն Fortran 77 լեզվով (բացառությամբ որոշ ենթածրգրեր գրված են C-ով) և SPMD (Single Program Multiple Data) ոճով, որը օգտագործվում է համակարգիչների համագործակցությունը իրար միջև հաղորդակցության փոխանցման համար։ Բոլոր անհրաժեշտ գործողությունները զուգահեռացման համար կատարվում է, այս նպատակի համար հատուկ նախատեսված, BLACS և PBLAS փաթեթներով։
BLACS (Basic Linear Algebra Communication Subprogramms)-ը հանդիսանում է ենթածրագրային գրադարան, որը նախատեսված է գծային հանրահաշվի խնդիրների զուգահեռացմանը։ Այն նախատեսված է տարրաբաշխված հիշողությամբ համակարգերի համար և հաղորդագրությունների փոխանցման համագործակցության համար։ Այդ դեպքում BLACS-ը ազատում է օգտագործողին MPI լեզվի իմացությունից։ Ենթադրվում է, որ զուգահեռ պրոցեսները կազմակերպվում է մի չափանի կամ երկչափանի պրոցեսորային ցանցով, որտեղ ամեն մի պրոցես ունի իր համարը ցանցում և իր մեջ պահում է մշակվող մատրիցի կամ վեկտերի մասերը։ Զուգահեռ պրոցեսների աշխատանքի համար BLACS-ը ներառում է ենթածրագրեր, որոնք իրականացնում են հետևյալ հիմնական ֆունկցիաները՝
Մյուս փաթեթը, որից օգտվում են ենթածրագրերը, հանդիսանում է PBLAS (Parallel Basic Linear Subprograms), BLAS գրադարանի զուգահեռ տեսակն է։ BLAS -ը բաղկացած է 3 մակարդակներից, որի ենթածրագրերը կատարում են գործողություններ մատրիցների և վեկտորների միջև։ Օրինակ ինչպես մատրիցի բազմապատկումը վեկտորով կամ երկու մատրիցների արտադրյալը։
Առաջին մակարդակը Level 1 կատարում է վեկտոր-վեկտոր գործողություն։ Երկրորդ մակարդակը Level 2 կատարում է մատրից-վեկտոր գործողություն։ Երրորդ մակարդակը Level 3 կատարում է մատրից-մատրից գործողություն։
PBLAS փաթեթի արտադրողները իրականացրել են նրա ենթածրագրերն այնպես, որ նրա ինտերֆեյսը չի տարբերվում BLAS-ի ինտերֆեյսից։ Քանի, որ մեծ մասը փոխհամագործակցությունը զուգահեռ պրոցեսների միջև կատարվում է PBLAS փաթեթի հիման վրա, ապա ScaLAPACK փաթեթի տեքստերը կամ լրիվ համընկնում են, կամ էլ գրեթե համընկնում են LAPACK փաթեթի ենթածրագրերի տեքստերի հետ։ Փաթեթները, որոնք օգտագործում են ենթածրագրերը, բաժանվում են հիերարխիական երկու մակարդակի՝ լոկալ և գլոբալ։ Լոկալ կոչվում են այն փաթեթները, որոնց ենթածրագրերը նախատեսված են աշխատանքը մեկ պրոցեսի վրա։ Գլոբալ կոչվում են այն փաթեթները, որոնք պարունակում են զուգահեռ ենթածրագրեր, որոնք նախատեսված են մի քանի պրոցեսների վրա։
Զուգահեռ ենթածրագրերը բաժանվում են ամբողջական և բազային ենթածրագրերի։ Ամբողջական կոչվում են այն ենթածրագրերը, որոնք ինքնուրույն կատարում են տրված կիրառական խնդիրը։ Այդ դեպքում նրանք չեն պահանջում այլ ենթածրագրեր օգտագործումը։ Բազային ենթածրագրերի բաժնին են պատկանում այն ենթածրագրերը, որոնց աշխատանքը կապված է իրար հետ։ Այդպիսի ենթածրագրերը աշխատում են մեկը մյուսին դիմելով։
ScaLAPACK փաթեթի կառուցվածքը
ScaLAPACK գրադարանը կազմված է 530 ենթածրագրերից, որոնք չորս տիպերի համար բաժանվում են երեք բաժինների՝
իրական սիմետրիկ մատրիցի բերումը երեքանկյունագծային տեսքի։
Դրայվերային և հաշվողական ենթածրագրերի անունները համընկնում են LAPACK փաթեթի համապատասխան ենթածրագրերի հետ, միայն այն տարբերությամբ, որ անվան սկզբում ավելացվում է P տառը, որը ցույց է տալիս, որ այն զուգահեռ տարբերակն է։ Համապատասխան անունների ձևակերպումը ունենում է նույն սխեման ինչ-որ LAPACK-ում։ Համապատասխան այդ սխեմայի, ենթածրագրերի անունները ունեն հետևյալ տեսքը՝ PTXXYYY, որտեղ T-ն տրված տվյալների տիպն է, XX-ը ցույց է տալիս մատրիցի տեսքը, YYY-ը ցույց է տալիս տրված ենթածրագրի կատարվող գործողությունը։
ScaLAPACK գրադարանի օգտագործումը
ScaLAPACK գրադարանը պահանջում է, որ բոլոր օբյեկտները՝ մատրիցները և վեկտորները, որոնք հանդիսանում են ենթածրագրերի պարամետրեր, վերաբաշխված լինեն պրոցեսորներին։ Սկզբնական օբյեկտները դասակարգվում են ինչպես գլոբալ օբյեկտներ, և նրանց նկարագրող պարամետրերը պահպանվում են դեսկրիպտորում։ Գլոբալ օբյեկտի դեսկրիպտորը իրենից ներկայացնում է ամբողջ տիպի մատրից, որտեղ պահպանվում է սկզբնական օբյեկտի անհրաժեշտ ինֆորմացիան։ Այդ օբյեկտի մասերը, որոնք գտնվում են ինչ-որ պրոցեսում, հանդիսանում են լոկալ տվյալներ։
Որպեսզի օգտվենք ScaLAPACK գրադարանի դրայվերային և հաշվողական ենթածրագրերից, անհրաժեշտ է կատարել հետևյալ չորս քայլը՝
Պրոցեսորների ցանց
Ենթածրագրերը ընդհանրապես նախատեսված են գործողություններ կատարել երկչափանի մասիվների՝ մատրիցների հետ։ Այդպիսի գործողությունների էֆֆեկտիվ զուգահեռացման համար տրված է զուգահեռ պրոցեսների ցանց։ Դա այնպիսի երկչափանի կառուցվածք է, որը բնութագրում է տողերի քանակը ցանցում՝ NPROW և սյուների քանակը ցանցում՝ NPCOL։ Ընդհանուր պրոցեսների թիվը, որը օգտագործվում է խնդրի լուծման համար, ներկայացվում է հետևյալ ձևով՝ NP = NPROW * NPCOL։ Այդ ժամանակ ամեն մի պրոցես պրոցեսորների ցանցում ունի զույգ կոորդինատ։ Ենթածրագրերում այն ընդունված է նշանակել հետևյալ տեսքով՝
MYROW -տողի համարը ցանցում։ MYCOL -սյունի համարը ցանցում։
Մինչև ինչ-որ ենթածրագրին դիմելը, օգտագործողը անհրաժեշտ է՝
վերաբաշխել բլոկները տվյալ ցանցի պրոցեսներին։
Դրանից հետո նոր օգտագործողը կարող է կանչել խնդրին անհրաժեշտ ենթածրագիրը՝ տալով նրան, պարամետրերի միջոցով, ողջ ինֆորմացիան սկզբնական մատրիցի վերաբերյալ, նաև տալով նրան, թե ինչպես են վերաբաշխված մատրիցի տարրերը, ցանցի ամեն մի պրոցեսի լոկալ հիշողության մեջ։
Պրոցեսորային ցանցի ազատումը
Ծրագրերը, որոնք օգտագործում են ScaLAPACK փաթեթը, պետք է ավարտվեն բոլոր BLACS պրոցեսների փակումով։ Այն կատարվում է հետևյալ ենթածրագրերի օգնությամբ՝
CALL BLCS_ GRIDEXIT ( ICTXT )-կոնտեքստի փակում, CALL BLACS_EXIT ( 0 ) -բոլոր BLACS պրոցեսների փակում։
Գրականություն
Ա. Ա. Բուկատով, Վ. Ն. Դացյուկ
Կատեգորիա:Գծային հանրահաշիվ Կատեգորիա:Ծրագրային գրադարաններ
Գրիգոր Արեշյան (հնագետ)
Գրիգոր Եվգենիի Արեշյան, հայ հնագետ և պատմաբան։ Հայաստանի ամերիկյան համալսարանի դասախոս, 2014 թվականից Հայաստանի գիտությունների ազգային ակադեմիայի արտասահմանյան անդամ ։ Արեշյանը եղել է հնագետների միջազգային թիմի համանախագահը, որը Բորիս Գասպարյանի գլխավորությամբ հայտնաբերեց Արենիում գտնված 5,500 տարվա վաղեմության կոշիկը և ամենահին գինեգործարանը , որի մասին Արեշյանը ասել է. «Առաջին անգամ մենք ունենք գինու արտադրության ամբողջական հնագիտական պատկեր, որը 6100 տարեկան է» ։ Գրեգորի Արեշյանը դասավանդել է ԱՄՆ 14 համալսարաններում և քոլեջներում, այդ թվում՝ Լոս Անջելեսի կալիֆոռնյան համալսարան, Իրվինի Կալիֆոռնիայի համալսարան, Չիկագոյի համալսարան, Պլատվիլի Վիսկոնսինի համալսարան, և Ամերշթ քոլեջ։ Ավելի քան 150 գիտական աշխատությունների հեղինակ, որոնք հրատարկվել են 5 լեզուներով 12 երկրներում։ Աշխատությունները նվիրված են հումանիտար և սոցիալական գիտություններում միջառարկայական ուսումնասիրություններին՝ հատուկ ուշադրություն դարձնելով լայն պատմական համատեքստում Միջին Արևելքին և Հայաստանին։
Մահացել է 2020 թվականի օգոստոսի 1-ին կորոնավիրուսի հետ կապված բարդությունների պատճառով ։
Կրթություն
Գրեգորի Արեշյանը բակալավրի և մագիստրոսի կոչում է ստացել Երևանի պետական համալսարանում, որտեղ սովորել է 1966-1973 թվականներին։ 1973 թվականից մինչև 1975 թվականը Գրեգորի Արեշյանը իր դոկտորանտուրան շարունակել է Սանկտ Պետերբուրգի պետական համալսարանում, ղեկավարը՝ Բորիս Պիոտրովսկի ։ Գիտական թեզը՝ «Երկաթը Հին Արևմտյան Ասիայում»։
Գրիգոր Արեշյանը տիրապետել է անգլերեն, ռուսերեն, հայերեն, գերմաներեն, ֆրանսերեն, լատիներեն, թուրքերեն, գրաբար լեզուներին և ուրարտական սեպագրերին։
Ֆեստշրիֆտ
2017 թվականին Արեշյանի պատվին լույս է տեսել ֆեստշրիֆտ «Bridging Times and Spaces: Papers in Ancient Near Eastern, Mediterranean and Armenian Studies» վերնագրով։ Հատորի խմբագիրներն էին Արեշյանի նախկին ուսանող Պողոս Ավետիսյանը և Երվանդ Գրեկյանը ։
Ծանոթագրություններ
Կատեգորիա:Ամերիկացի հնագետներ Կատեգորիա:Հայ հնագետներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:ԵՊՀ շրջանավարտներ Կատեգորիա:1949 ծնունդներ Կատեգորիա:Հայ պատմաբաններ Կատեգորիա:Խորհրդային պատմաբաններ Կատեգորիա:Պատմական գիտությունների թեկնածուներ Կատեգորիա:20-րդ դարի պատմաբաններ Կատեգորիա:ԵՊՀ դասախոսներ Կատեգորիա:Հայաստանի նախարարներ Կատեգորիա:Հայ պատմիչներ Կատեգորիա:ՀՀ ԳԱԱ արտասահմանյան անդամներ Կատեգորիա:COVID-19-ից մահացածներ
Բնիձորի մեծ վանք
Բնիձորի մեծ վանք, Հայ առաքելական եկեղեցի, որը կառուցվել է 16-րդ դարերում։ Գտնվում է Վրաստանից Շուլավեր գյուղից համարյա 4 կմ արևմուտք, Բնիձորի ներքին կամ միջին վանքից 0,5 կմ հարավարևելք։
Օգտվելով Ե․ Լալայանից՝ վանքի գոյությունը հիշատակվել է նաև Հ․ Ոսկեանը, որը վերահրապարակել է նաև 1663 թվականին շինարարական արձանագրությունը։
Վանական հուշարձանախմբի զարդն է՝ եկեղեցի-դամբարան-զանգակատուն եռահարկ շինությունը՝ արևմտյան ճակատից բացված սրբատաշ գեղազարդ շքամուտքով, սրածայր ավաարտվող կտավածաքում՝ ութանիստ թվով տասը սյուներով զանգակատնով։
Մկրտարանի առկայությունը հուշում է, որ վանքի գլխավոր եկեղեցին բավարարել է նաև ծխականների հոգևոր կարիքները։
Հարավային ճակատում պահպանվել է արևայի ժամացույցը։ Բացի անկյունաքարերից, սյուներից և կամարներից, որ սրբատաշ են,եկեղեցու մնացած հատվածներն իրականացված են անմշակ քարով, կրաշաղախով։
Արտաքին չափերն են՝ 6,18x5,87 մ։ Համաձայն միակ մուտքի բարավորին պահպանված արձանագրության՝ եկեղեցին կառուցվել է 1663 թվականին․ Հովհաննես քահանայի կողմից։
Այս վանական համալիրը բացառիկ է, վանական համալիրը եռահարկ է ունի դամբարան, եկեղեցի և զանգակատուն, սակավադեպ հորինվածք, պաշտպանական հզոր համակարգ, գեղարվեստական և պատմական բացառիկ արժեք ներկայացնող խաչքարեր և տապանաքարեր։ 19-րդ դարի կեսին Ս․Ջալալյանցի մեջբերումներից այս վանական համալիրի մասին․
Հաջորդ ուսումնասիրությունը, որն ամբողջացրել է շուլավերցի ազգագրագետ՝ Սարգիս Քամալյանը, որի նյութը հրապարակվել է 1884 թվականին։
Ազիզլի (Գառնաբիսարի գավառ)
Ազիզլի, գյուղ, Երևանի նահանգի Երևանի գավառի Գառնաբիսարի գավառակում։ Գյուղը երկու անգամ վերաբնակեցվել է, բայց 1986 թ.-ի դրությամբ գյուղը լքված է բնակչության կողմից ։
Շալաբր (կանտոն)
Շալաբր (Chalabre), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Լիմու օկրուգի մեջ։ Համաձայն 1999 թվականի մարդահամարի կանտոնի բնակչությունը 3257 մարդ էր։ Կանտոնի համարը 1111 է։ Կանտոնում կա 15 կոմունա։
Ազիզլի (Գառնաբիսարի գավառ)
Ծանոթագրություններ
Կատեգորիա:Արևելյան Հայաստանի գյուղեր
Բնիձորի մեծ վանք
Այդտեղ առաջին անգամ վանքի ճարտարապետական նկարագրից զատ հրապարակվել են թվով 5 վիմագրեր։
Ծանոթագրություններ
Կատեգորիա:Հայ Առաքելական Եկեղեցի Կատեգորիա:Վրաստանի հայկական եկեղեցիներ
Շալաբր (կանտոն)
Արտաքին հղումներ
Կատեգորիա:Ֆրանսիայի կանտոններ Կատեգորիա:Օդ դեպարտամենտի կանտոններ
Լեբյաժյա (Տոմի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կալոմել
Կալոմել (— գեղեցիկ և μέλας— սև), սնդիկի քլորիդ, Hg_2Cl_2, քլորաջրածնական թթվի սնդիկային աղը։ Անգույն փոշի է։ Կծու ալկալիների կամ ամոնիակի ազդեցությամբ սևանում է (այստեղից էլ՝ անվանումը)։ Սևացման պատճառը շատ մանր վիճակում սնդիկի առաջացումն է.
Կատեգորիա:Սնդիկի միացություններ
Արտաշես Բաբայան
Արտաշես Մնացականի Բաբայան, հայ դրամատուրգ, թատերագետ, թարգմանիչ։ ՀԽՍՀ արվեստի վաստակավոր գործիչ (1975), ԽՍՀՄ գրողների միության անդամ 1964 թվականից։ ԽՄԿԿ անդամ 1945 թվականից։
Կենսագրություն
Ծնվել է Սարուխան գյուղում։ 1941-1945 թվականներին ծառայել է խորհրդային բանակում։ 1951 թվականին ավարտել է Երևանի թատերական ինստիտուտի թատերագիտական ֆակուլտետը։ 1953-1966 թվականներին աշխատել է ՀԽՍՀ կուլտուրայի մինիստրությունում որպես խաղացանկային բաժնի պետ, գլխավոր խմբագիր, վարչության պետի տեղակալ։ 1966-1974 թվականներին եղել է Երևանի Հակոբ Պարոնյանի անվան երաժշտական կոմեդիայի թատրոնի տնօրեն ու գեղարվեստական ղեկավարը։ 1974 թվականին եղել է Հայկական թատերական ընկերության նախագահի առաջին տեղակալ։
Անդրկովկասի հայկական պետական թատրոններն ու թատերական ինքնագործ խմբերը բեմադրել են նրա «Հայրը» (1951), «Հարազատներ» (1957), «Մոր սիրտը չի խաբի», «Նրա որդին», «Նրանք նորից հանդիպեցին», «Տոսկանա, Տոսկանա...», «Քեռիների քեփը կիսատ մնաց» (Ղափան, 1979), «Հեռու և մոտիկ գիշեր» (Արտաշատ, 1979), «Խոզուկի և արջուկի արկածները» (տիկնիկային թատրոն, 1979), «Լեգենդ սիրո և պատերազմի մասին» (Ստեփանակերտ, 1984) պիեսները։ Նրա «Հարազատները» դրաման բեմադրել են նաև Բուլղարիայի հայկական թատերախմբերը։ Ա. Բաբայանը պիեսի է վերածել Րաֆֆու «Ոսկե աքաղաղը», որը բեմադրվել է Կիրովականում (այժմ՝ Վանաձոր), Ղափանում (այժմ՝ Կապան) և Կամոյում (այժմ՝ Գավառ)։ Թարգմանել է մի շարք պիեսներ ։
Մահացել է Երևանում ։
Ծանոթագրություններ
Կատեգորիա:20-րդ դարի արևելահայ դրամատուրգներ Կատեգորիա:Հայ թատերագետներ Կատեգորիա:Հայ թարգմանիչներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ
Ստեպանովկա (գյուղ, Բելոպոլիեի շրջան)
Ստեպանովկա (Степанівка), գյուղ Ուկրաինայի Սումիի մարզի Բելոպոլիեի շրջանում։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Նուկլեոպրոտեիդներ
Նուկլեոպրոտեիդներ, նուկլեինաթթուների և սպիտակուցների կոմպլեքս միացություններ։ Նուկլեոպրոտեիդներ, ազոտային հիմքի մնացորդից և ածխաջրից՝ ռիբոզից (ռիբոնոլկլեոզիդներ) կամ դեզօքսիռիբոզից (դեզօքսիռիբոնուկլեոզիդներ) կազմված միացություններ են։ Նուկլեոպրոտեիդներ կարելի է դիտել որպես նուկլեոպրոտեիդներից ֆոսֆորական թթվի մնացորդի անջատման արդյունք։
Նուկլեոպրոտեիդների մոլեկուլի կառուցվածքը
Նուկլեոպրոտեիդների մոլեկուլներում ածխաջրի առաջին ածխածնային ատոմը P-գլիկոզիդային կապով միացած է պուրինային կամ պիրիմիդինային հիմքի ազոտին։ Նուկլեոպրոտեիդներ ազատ վիճակում փոքր քանակությամբ պարունակվում են տարբեր կենսաբանական օբյեկտներում։ Բնական նուկլեոպրոտեիդների հիմնական զանգվածը մտնում է նուկլեոտիդների և նուկլեինաթթուների կագմությաև մեջ։ Լայնորեն տարածված են բնության մեջ։ Ըստ նուկլեոպրոտեիդների կազմության մեջ մտնող նուկլեինաթթվի բնույթի, տարբերում են ԴՆՊ կազմում են բոլոր բջիջների կորիզի ժառանգական նյութի՝ քրոմատինի հիմքը, պարունակվում են նաև սպերմնատոզոիդների գլխիկներում։
ԴՆՊ-ի սպիտակուցային բաղադրիչները
ԴՆՊ-ի սպիտակուցային բաղադրիչները գլխավորապես հիմնային սպիտակուցներն են՝ հիստոնները, իսկ որոշ կենդանիների (հիմնականում ձկների և թռչունների) սպերմատոզոիդներում առկա են ավելի փոքր մոլեկուլ ունեցող սպիտակուցները՝ պրոտամինները։ Չեզոք միջավայրում ունեցած մեծ դրական լիցքի շնորհիվ դրանք ուժեղ էլեկտրաստատիկ փոխազդեցության մեջ են մտնում բացասական լիցքավորված նուկլեինաթթուների հետ։ Ենթադրում են, որ ԴՆՊ-ում հանդիպող մյուս սպիտակուցները կարգավորիչ դեր ունեն ինֆորմացիոն ռիբոնուկլեինաթթվի սինթեզում։ ՌՆՊ-ից են բաղկացած ռիբոսոմները, ինֆորմոսոմները, բազմաթիվ վիրուսներ։
Կատեգորիա:Սպիտակուցներ Կատեգորիա:Նուկլեինաթթուներ
Շարովկա (քաղաքատիպ ավան, Ուկրաինա)
Շարովկա (Шарівка), քաղաքատիպ ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1938 թվականին։
2001 թվականի տվյալներով Շարովկա քաղաքատիպ ավանում բնակվում էր 1 929 մարդ։ Բնակավայրը զբաղեցնում է 4,18 կմ² տարածք։ Բնակչության խտությունը կազմում էր 461,48 մարդ/կմ²։
Ջիբոքյոյ
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կրիուշի (գյուղ, Բիրսկի շրջան)
Կրիուշի (Криуши, Керәүеш), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 56 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիրսկի շրջանի բնակավայրեր
Բրոմոպսիս Գաբրիելյանի
Բրոմոպսիս Գաբրիելյանի, հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Կարճ փայտացող մուգ դարչնագույն կոճղարմատով բազմամյա խոտաբույս է։ 20-60 սմ բարձրությամբ ցողունները ուղիղ կանգնած են, մերկ և թխակապույտ, հիմքում ունեն փաթաթված մահացած տերևապատյանների ճեղքված մնացորդներ։ 3-10 սմ երկարությամբ ծաղկաբույլը ողկուզանման է, սեղմված և սակավահասկիկ։ Ստորին ծաղկային թփերն ունեն բարակ, 2-5 մմ երկարությամբ քիստ ։
Տարածվածություն
Հայաստանում հանդիպում է միայն Զանգեզուրի ֆլորիստիկական շրջանում (լեռնագագաթ Կապուտջուղ) ։
Էկոլոգիա
Աճում է ալպյան գոտում՝ ծովի մակարդակից 3300-3500 մ բարձրությունների վրա, ինչպես նաև քարացրոնների վրա և ժայռոտ տեղերում։ Ծաղկում է հուլիսին, պտղաբերում է օգոստոսին ։
Պահպանություն
Կրիտիկական վիճակում գտնվող տեսակ է։ Հայաստանի էնդեմիկ խոտաբույս է։ Հայտնի է մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին, կապված կլիմայի փոփոխության պատճառով առաջացած աճելավայրերի պայմանների փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Բազմամյա բույսեր Կատեգորիա:Խոտաբույսեր Կատեգորիա:Ծածկասերմեր Կատեգորիա:Հացազգիներ Կատեգորիա:ՀՀ Կարմիր գրքում գրանցված բույսեր
Թիլի Մեց
Թիլի Մեց, լյուքսեմբուրգցի ուսուցիչ, Լյուքսեմբուրգի Կանաչների կուսակցության գործիչ, 2018 թվականի հունիսից՝ Եվրախորհրդարանի պատգամավոր։
Կարիերա ներքին քաղաքականությունում
Լյուքսեմբուրգի Կանաչների կուսակցության նախագահի պաշտոնը Մեցը զբաղեցրել է 2004 թվականից մինչև 2009 թվականը։ 2005-2011 թվականներին եղել է Վեյլեր-լա-Տուրի համայնքի ղեկավարը՝ պաշտոնում հաջորդելով Սեսիլ Հեմմենին։ 2017 թվականի դեկտեմբերից եղել է Լյուքսեմբուրգի քաղաքային խորհրդի անդամ։ 2014 թվականի Եվրախորհրդարանի ընտրություններում, երբ նրա կուսակցությունը մանդատ է ձեռք բերել, Կլոդ Տուրմեսը հավաքել է երկրորդ ամենաշատ ձայները Կանաչների ցուցակում ։
Եվրախորհրդարանի պատգամավոր, 2018 թվականից մինչ այժմ
Եվրախորհրդարանի 2019 թվականի ընտրություններից հետո Մեցը եղել է միջկուսակցական աշխատանքային խմբի անդամ՝ պատասխանատու թվայնացման վերաբերյալ Եվրախորհրդարանի քառամյա աշխատանքային ծրագրի մշակման համար ։
2019 թվականից Մեցը նաև Շրջակա միջավայրի, հանրային առողջության և սննդի անվտանգության, ինչպես նաև տրանսպորտի և զբոսաշրջության կոմիտեում է։ 2020 թվականին միացել է նաև տեղափոխման ժամանակ կենդանիների պաշտպանության հետաքննության կոմիտեին ։
Ի հավելումն հանձնաժողովներին իր ներկայացվածությանը, Մեցը եղել է Կենտրոնական Ամերիկայի երկրների և Եվրո-Լատինաամերիկյան խորհրդարանական վեհաժողովի (EuroLat) հետ հարաբերությունների հարցերով ԵԽ պատվիրակությունների կազմում ։ Նա նաև Եվրոպական խորհրդարանի ԼԳԲՏ իրավունքների խմբակցության, հաշմանդամության հարցերով Եվրոպական խորհրդարանի խմբակցության , կենդանիների բարեկեցության և պահպանման հարցերով Եվրոպական խորհրդարանի խմբակցության և Եվրախորհրդարանի քաղցկեղի դեմ խմբակցության անդամ է ։
Այլ գործունեություն
Մեցը եղել է Լյուքսեմբուրգի ցրված սկլերոզի միության նախագահ, Հաշմանդամության բարձրագույն խորհրդի (CSPH) փոխնախագահ և Լյուքսեմբուրգի վերականգնողական կենտրոնի տնօրենների խորհրդի անդամ։
Քննարկում
2019 թվականի փետրվարին Մեցը եղել է Եվրախորհրդարանի Կանաչների կուսակցության չորս պատգամավորներից մեկը (մյուս պատգամավորներն են եղել Մոլլի Սքոթ Կատոն, Միշել Ռիվասին և Թոմաս Ուեյցը), որը ժամանակավորապես ձերբակալվել է եվրոպական B61 միջուկային ռումբերի առկայության դեմ բողոքելու համար Կլայն Բրոգել ավիաբազա ներխուժելու պատճառով, բողոք, որը հաջորդել է նույն ամսվա սկզբին Միջին հեռահարության միջուկային ուժերի (INF) պայմանագրից ԱՄՆ-ի դուրս գալուն ։
Ծանոթագրություններ
Կատեգորիա:21-րդ դարի քաղաքական գործիչներ
Մոնտեպաոնե
Մոնտեպաոնե  (Montepaone), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 4442 մարդ, բնակչության խտությունը կազմում է 262,1 մարդ/կմ²։ Զբաղեցնում է 16,9 կմ² մակերես տարածք։ Փոստային ինդեքսն է՝ 88060։ Հեռախոսային կոդը՝ (+39) 0967։
Ժողովրդագրություն
Բնակչության աճը
Կալցիտ
Կալցիտ կամ կրաքարային սպաթ ( - կիր), միներալ։ Քիմիական բանաձը՝ CaCO3։
Բյուրեղագիտական համակարգը տրիգոնային է։ Հանդիպում է զանազան բյուրեղների ձևով։ Հաճախ առաջացնում է ստալակտիտներ։ Հիմնականում անգույն է կամ ունի կաթի սպիտակ գույն։ Կարծրությունը՝ 3, խտությունը՝ 2710 կգ/մ3։
Կալցիտի երկրակեղևի ամենատարածված միներալներից է։ Հայտնի է գլխավորապես հիդրոթերմալ գոյացումներում և հրաբխային ապարներում։ Կիրառվում է արդյունաբերության տարբեր բնագավառներում։ Կալցիտի մաքուր և թափանցիկ տեսակը՝ իսլանդական սպաթը, օգտագործվում է օպտիկական արդյունաբերության մեջ։
Ծանոթագրություններ
Կատեգորիա:Միներալներ Կատեգորիա:Կալցիումի միներալներ
Ֆոլո
Ֆոլո (Follo), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 6176 մարդ (2008)։ Բնակչության խտությունը՝ 267 մարդ/կմ²։ Տարածքը կազմում է 23 կմ²։ Փոստային ինդեքս՝ 19020։ Հեռախոսային կոդ՝ 0187։
Քաղաքի հովանավորն է սուրբ Մարտինո դի Տուր առաքյալը։
Ժողովրդագրություն
Բնակչության դինամիկան.
(2882) Տեդեսկո
Միջին հեռավորությունը Արեգակից կազմում է 3,152123 ա. մ., առավելագույնը մոտենում է 2,5428 ա. մ. հեռավորության վրա և հեռանում 3,7614 ա. մ. ։ Արեգակի շուրջ մեկ ամբողջական պտույտ է կատարում 2044,1 երկրային օրվա ընթացքում, իր ուղեծրով շարժվելով միջինում 0,176116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,29° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ազիզլու
Ազիզլու, գյուղ Արևմտյան Հայաստանում, Խարբերդի վիլայեթի Չմշկածագի գավառակում։
Գյուղը հայաբնակ էր։ Թուրքերի կողմից գյուղն ավերվել է Առաջին համաշխարհային պատերազմի տարիներին։ Դրանից հետո Ազիզլուում բնակություն են հաստատել քրդերը։ Նրանց հիմնական զբաղմունքը կիսաքոչվոր անասնապահությունն է ։
Ծանոթագրություններ
Կատեգորիա:Արևմտյան Հայաստանի գյուղեր
Բոգդանովկա (գյուղ, Իշիմբայսկի շրջան)
Բոգդանովկա (Богдановка, Богдановка), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։
Բիշոլց
Բիշոլց (Bischholtz), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2009 թվականի դրությամբ կազմում է 276 մարդ, բնակչության խտությունը` 115.48 մարդ/կմ²։ Բնակավայրը զբաղեցնում է 2.39 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 38 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 149-ը, իսկ ոչ ակտիվները` 29։ Ակտիվության ցուցանիշը կազմում է 83,7 %։ 149 աշխատունակ մարդկանցից աշխատել է 140 անձ (84 տղամարդ և 56 կին)։ Գործազուրկ են եղել 9 անձ (2 տղամարդ և 7 կին)։ 29 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խորխե Բլանկո
Խորխե Բլանկո (Jorge Blanco Güereña, մեքսիկացի, երգիչ, դերասան, պարող ։ Ավելի հայտնի է Լեոնի դերով «Վիոլետտա (հեռուստասերիալ)» սերիալում։
2007-2009: High School Musical: La Selección y El Desafío
2007 թվականի կեսերին Channel Latinoamérica և TV Azteca արտադրությամբ High School Musical: La Selección ծրագրին մասնակցումից հետո մեծ համբավ ձեռք բերեց։ Մի քանի ամսվա ընթացքում հանդիսատեսները քվեարկում էին ծրագրի մասնակիցների օգտին, որպեսզի ընտրեն High School Musical: El Desafío ֆիլմի աստղին։ 2008 թվականի սկզբին Արգենտինա երկրի Բուենոս Այրես քաղաքի կամպուսում նա նկարահանվեց High School Musical: The Challenge ֆիլմում։ Խորխեն խաղաց Խորխեի դերը, որը հանդիսանում էր Քրիստափոր Ռոդրիգեսի ընկերը (Cristobal Orellana)։ Ֆիլմը ներկայացվել է 2008 թվականի սեպտեմբերի 5-ին մեքսիկական թատրոնում։ Պրեմիերան կայացել է 2008 թվականի օգոստոսի 24-ին Մեքսիկայի «National Auditorium»-ում։
2010-2011: Highway y Cuando toca la campana
2010 թվականին նա խաղաց Վալերիայի մանկության ընկեր՝ Դիեգոի դերը (Վալերիա Բարոնի)։
2011 թվականին Cuando toca la campana-ի առաջին եթերաշրջանում նա խաղաց գլխավոր դերերից մեկը, իսկ երկրորդ եթերաշրջանի չորս սերիաներում եղել է հատուկ հյուր։ 2011 թվականի մարտին նա գնաց ԱՄՆ՝ մասնակցելու Disney: Disney Channel Games Օլիմպիական խաղերին, որտեղ թիմերը մրցում էին բարեգործական նպատակներով։ Խորխեն մրցում էր դեղին թիմի կողմից՝ ի օգնություն ՅՈՒՆԻՍԵՖ ֆոնդին։ Նա ներկայացնում էր Մեքսիկան։ Նա երևաց «Մենք կարող ենք փոխել աշխարհը» երգի տեսահոլովակում, որը կատարում է Բրիջեթ Մենդերը։
2012-: Violetta
2011 թվականի սեպտեմբերին նա սկսեց նկարահանվել Disney-ի, Վիոլետտա սերիալում։ Այնտեղ նա խաղում է Լեոնի՝ Վիոլետտայի սիրելիի («Նրա կյանքի միակ սերը») դերը։ Սերիալի ցուցադրումը սկսեց Լատինական Ամերիկայում, 2012 թվականի մայիսի 14-ին` Disney Channel ալիքում։ Ռուսաստանում սերիալի ցուցադրումը սկսեց 2012 թվականի աշնանը։
Երբ Խորխե Բլանկոն այդ երիտասարդական դրամայի դերասանների հետ Մեխիկոյում էր, նա պատմեց այդ ծրագրի նկարահանման իր փորձի մասին, որը խոստանում էր զվարճացնել հանդիսատեսներին երաժշտությամբ, ռոմանտիկայով և հումորով։
Սկավառակագրություն
Դուետ․
Ալբոմ - «TINI նոր կյանք»
2017 թվականին հրատարակեց 4 նոր երգ` «Risky Business», «Summer Soul», «Una Noche», «Gone Is The Night»
2019 թվականին լույս է տեսել EP "Conmigo", որի մեջ մտան․
Ծանոթագրություններ
Կատեգորիա:Մեքսիկացի երգիչներ Կատեգորիա:Մեքսիկացի դերասաններ Կատեգորիա:Մեքսիկացի պարողներ
Ուիլյամսոն արվեստի պատկերասրահ և թանգարան
Ուիլյամսոն արվեստի պատկերասրահ և թանգարան (Williamson Art Gallery and Museum), գտնվում է Քլաուգտոնում, Բիրքենհեդում, Մերսեյսայդում, Անգլիայում և այնտեղ պահվում է Վիրալի արվեստի հավաքածուն։
Բացվել է 1928 թվականաի դեկտեմբերի 1-ին, մեկհարկանի Գեորգիական ոճով շինություն է, որը նախագծվել է տեղական միջավայրի հետ միավորվելու նպատակով։ Թանգարանի հիմնադրմանը ֆինանսապես աջակցել են Ջոն Վիլիամսոնը և նրա որդի Պատրիկ Վիլիամսոնը ։
Պատկերասրահում պարբերաբար անցկացվում են ցուցահանդեսներ, որոնք կարող են ներառել ազգային և միջազգային հայտնի արվեստագետների կողմից աշխատանքներ։ Այնտեղ պարբերաբար անց են կացվում երաժշտական համերգներ և պատկերասրահը նաև վայր է արվեստի և ձեռագործության աշխատարանների անց կացման համար։
Շաբդար
Շաբդար, պարսկական երեքնուկ (Trifolium resupinatum), բակլազգիների ընտանիքի միամյա բույս։ Արժեքավոր կերային մշակաբույս է։ Մշակվում է Միջին Ասիայի և Հարավային Կովկասի ոռոգվող երկրագործության շրջաններում, Հյուսիսային Կովկասում և Ուկրաինայում։ Արմատն առանցքային է, ցողունի բարձրությունը՝ 70-100 սմ, սնամեջ։ Տերևները՝ եռմասնյա, ծաղկաբույլը՝ գլխիկ, ծաղիկները՝ բաց մանուշակագույն՝ բազմաթիվ նեկտարանոցներով։ Փոշոտումը՝ խաչաձև։ Մեղրատու բույս է։ Պտուղը միասերմ ունդ է։ 1000 սերմի կշիռը՝ 1,5-1,8 գ։ Վեգետացիայի տեողությունը՝ 45-90 օր։ Հնձվում է 1-3 անգամ։ Մերմի համար թողնվում է առաջին հարը։ Ջրասեր և ջերմասեր է։ Կանաչ զանգվածի բերքը՝ 300-400 ց/հա, խոտինը՝ 80-100 ց/հա։ Խոտի բերքը հավաքում են ծաղկման շրջանում, սերմինը՝ երբ գլխիկների հիմնական մասը դեղնել է։ Հայաստանում շրջանացված է Արարատյան-1 սորտը, որը մշակվում է Արարատյան դաշտում, Կենտրոնական և Լոռի-Փամբակի շրջաններում։ Արարատյան դաշտում շաբդար ցանում են գարնանը, ամռանը (խոզանացան) և աշնանը։
Կատեգորիա:Բակլազգիներ Կատեգորիա:1753 թվականին նկարագրված բույսեր
Երևանի ֆուտբոլի ակադեմիա
Պաշտոնական՝ Հայաստանի ֆուտբոլի ֆեդերացիայի Տեխնիկական կենտրոն-ակադեմիա, ավելի հայտնի է որպես Երևանի ֆուտբոլի ակադեմիա, ֆուտբոլի մարզումների համար նախատեսված ժամանակակից ակադեմիա է Հայաստանի Հանրապետության մայրաքաղաք Երևանում։ Ակադեմիայի շինարարությունը սկսվել է 2007 թվականին։ Բացվել է 2010 թ.-ի սեպտեմբերի 1-ին Երևանի Ավան վարչական շրջանում՝ Հայաստանի ֆուտբոլի ֆեդերացիայի կողմից։ Պաշտոնական բացումն ազդարարել են ՀՀ նախագահ Սերժ Սարգսյանը, ՈՒԵՖԱ-ի նախագահ Միշել Պլատինին և ՀՖՖ նախագահ Ռուբեն Հայրապետյանը։ Ակադեմիայի գլխավոր նպատակն է զարգացնել հայկական ֆուտբոլը։ Կենտրոը ծառայում է բոլոր այն երեխաների և երիտասարդների համար, ովքեր սիրում են ֆուտբոլը։
Մարզահամալիրը ներառում է ֆուտբոլային 9 կանոնավոր չափսերով խաղադաշտ որոնցից մեկն ունի արհեստական խոտածածկ, 4 թենիսի խաղադաշտ, լողավազաններ՝ բացօթյա և փակ, մարզադահլիճ, ֆիթնես կենտրոն, հյուրանոցային համալիր և այլ ծառայություններ։ 2013 թվականից, կենտրոնի տարածքում գործում է նաև Երևանի ֆուտբոլի ակադեմիայի մարզադաշտը։
Այժմ, կենտրոնը խոշորագույնն է Հարավային Կովկասում ու լավագույններից մեկը՝ Եվրոպայում ։
Աղբյուրներ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Հայաստանում
Միոկարդ
Միոկարդ, (նաև կոչվում է սրտամկան) ողնաշարավորների մկանների երեք տեսակներից մեկն է՝ կմախքային մկանների և հարթ մկանների հետ միասին։ Այն ոչ կամային կառավարմամբ, միջաձիգ զոլավոր մկան է, որը կազմում է սրտի պատի հիմնական հյուսվածքը։ Միոկարդը կազմում է հաստ հյուսվածք արտաքին էպիկարդի և ներքին էնդոկարդի միջև և արյունամատակարարվում է պսակային համակարգով։ Միոկարդը կազմված է առանձին բջիջներից (կարդիոմիոցիտներ), որոնք միանում են իրար հետ ներդիր սկավառակներով և շրջապատված են կոլագենային թելերով, որոնք կազմավորում են արտաբջջային մատրիքսը։
Սրտամկանի հիվանդությունները շատ կարևոր դեր ունեն։ Այդ հիվանդություններից են ստենոկարդիան, սրտամկանի ինֆարկտը, կարդիոմիոպաթիաները, որոնք բերում են սրտի կողմից արյան արտամղման ֆունկցիայի իջեցման։
Անատոմիա
Սրտամկանը կազմավորում է սրտի հիմնական զանգվածը։ Սրտի պատը երեք շերտ ունեցող կառուցվածք է, որի հաստ շերտը՝ միոկարդը տեղակայված է ներքին շերտի՝ էնդոկարդի և արտաքին շերտի՝ էպիկարդի միջև (նաև հայտնի է որպես վիսցերալ պերիկարդ)։ Էնդոկարդը պատում է ներսից սրտի խոռոչները, փականները, և միանում է սրտի հետ կապված անոթների էնդոթելին։ Միոկարդի արտաքին կողմից էպիկարդն է, որը կազմում է պերիկարդի մի մասը։ Պերիկարդը դա պարկ է, որը շրջապատում է, պաշտպանում է և խոնավեցնում է սրտի մակերեսը ։ Միոկարդում կան կարդիոմիոցիտների մի քանի շերտեր։ Ձախ փորոքում գտնվող սրտամկան կարդիոմիոցիտների շերտերը, որոնք տեղակայված էնդոկարդին ավելի մոտ, տեղակայված են ուղղահայաց դեպի էնդոկարդը ավելի մոտ տեղակայված կարդիոմիոցիտների շերտերի նկատմամբ։ Կծկվելու ժամանակ այս կառուցվածքը թույլ է տալիս ձախ փորոքին կծկվել մի քանի ուղղություններով, ինչը թույլ է տալիս արտամղել մաքսիմալ քանակի արյուն սրտից ամեն կծկման ժամանակ ։
Կծկվող սրտամկանը օգտագործում է շատ էներգիա և պահանջում է հաստատուն արյան հեսք՝ թթվածնով և սննդանյութերով համապատասխան ապահովման համար։ Արյունը մատակարարվում է միոկարդին կորոնար զարկերակներով։ Դրանք սկիզբ են առնում աորտայից և տեղակայվում են սրտի արտաքին մակերեսի վրա։ Արդյունը հետագայում հավաքվում է կորոնար երակներով և լցվում է աջ նախասիտ ։
Հյուսվածաբանություն
Մանրադիտակով դիտելուց սրտամկանը նմանվում է տան պատի։ Պատը կազմված է առանձին կտորներից, որոնք կարդիոմիոցիտներն են։ Կտորները շրջապատում է արտաբջջային մատրիքսը, որը արտադրվում է ֆիբրոբլաստների կողմից։ Ինչպես և տան պատերը իրենց մեջ ունենում են հոսանք տանող լարեր, սրտամկանի մեջ կան մասնագիտացված բջիջներ, որոնք տանում են էլէկտրական ազդակներ (սրտի հաղորդչական համակարգ), և արյունատար անոթներ, որոնք բերում են սննդարար նյութեր սրտամկանին և տանում նյութափոխանակության արգասիքները սրտամկանից ։
Սրտամկանի բջիջներ
Սրտամկանի բջիջները կամ կարդիոմիոցիտները կծկվող բջիջներ են, որոնց աշխատելուց արյունը դուրս է մղվում սրտից։ Կարդիոմիոցիտները անհրաժեշտ է որ գործեն միասին և կազմավորեն մեկ ընդհանուր ֆունկցիոնալ սինցիտիում, հակառակ դեպքում, սիրտը չի կարողանա դուրս մղել արյունը արդյունավետ ձևով՝ ինչպես օրինակ սրտի ռիթմի խանգարման տարբեր տեսակների ժամանակ (օրինակ՝ փորոքների ֆիբրիլյացիա) ։
Մանրադիտակի տակ նայելիս կարդիոմիոցիտները ուղղանկյուն են, ունեն 100–150μm երկարություն, 30–40μm լայնություն ։ Առանձին կարդիոմիոցիտներ իրար են միանում իրենց ծայրերով ներդիր սկավառակների օգնությամբ՝ երկար թելեր առաջացնելու համար։ Ամեն բջիջ պարունակում է միոֆիբրիլներ՝ յուրահատուկ սպիտակուցներ, որոնք սահում են միմյանց նկատմամբ։ Նրանք հավաքված են սարկոմերների մեջ, որը մկանի կառուցվածքային միավորն է։ Սարկոմերների շնորհիվ սրտամկանը ստանում է զոլավոր տեսք մանրադիտակով դիտելուց, ինչպես և կմաղքային մկանները։ Այս զոլավորությունը առաջանում է ակտինով կազմավորված I թելերից, A թելերից, որոնք հիմնականում կազմված են միոզինից ։
Կարդիոմիոցիտները պարունակում են T-խողովակներ՝ մկանաթելերի մակերեսին եղած ներհրումներ, որոնք գնում են մակերեսիվ մինչև խորքը և ապահովում են կծկման արդյունավետությունը։ Կարդիոմիոցիտների մեծ մասը պարունակում է մեկ կորիզ (սակայն նրանք կարող են ունենալ մինչև 4 կորիզ)՝ ի տարբերություն կմաղքային մկանների, որոնք պարունակում են շատ կորիզներ։ Սրտամկանը ունի շատ միտոքոնդրիումներ, որոնք ապահովում են բջիջը անհրաժեշտ էներգիայով՝ ադենոզինեռֆոսֆատի (ԱԵՖ) միջոցով, այդպիսով դարձնելով կարդիոմիոցիտները հոգնածության նկատմամբ դիմացկուն։
T-խողովակներ
T-խողովակները մանրադիտակով տեսանելի խողովակներ են, որոնք գնում են բջջի մակերեսից դեպի խորքը։ Նրանք շարունակում են բջջի թաղանթը, կազմված են նույն ֆոսֆոլիպիդային շերտից և շփվում են արտաբջջային հեղուկի հետ։ T-խողովակները սրտամկանում ավելի մեծ են և լայն, քան կմաղքային մկաններում, սակայն համեմատաբար ավելի քիչ են ։ Բջջի կենտրոնում խողովակները միանում են իրար հետ և կազմավորում մեկ ընդհանուր գործող ցանց։ Բջջի ներսում դրանք գտնվում են բջջի կալցիումական պաշարին՝ սարկոպլազմատիկ ցանցին մոտ։ Խողովակը միանում է սարկոպլազմատիկ ցանցի հատվածին, որը կոչվում է տերմինալ ցիստերն և կազմավորում է դիադ ։
Ներդիր սկավառակներ
Սրտային սինցիտիումը կարդիոմիոցիտների ցանց է, որոնք միացաց են իրար ներդիր սկավառակներով։ Ներդիր սկավառակները ապահովում են էլեկտրական ազդակի արագ անցումը ցանցով, այդպիսով ապահովելով սրտի սինցիտիումի ներդաշնակ կծկումը։ Գոյություն ունի նախասրտային սինցիտիում և փորոքային սինցիտիում, որոնք միանում են հատուկ թելերով ։ Ներդիր սկավառակներում էլեկտրական դիմադրությունը շատ ցածր է, ուստի իոնների դիֆուզիան հեշտ է կատարվում։ Այդպիսով գործողության պոտենցիալները մեկ կարդիոմիոցիտից մյուսն են անցնում առանց դժվարության, հանդիպելով շատ փոքր դիմադրության։ Ամեն սինցիտիում ենթարկվում է ամեն ինչ կամ ոչինչ օրենքին ։
Ներդիր սկավառակները կոմպլեքսային կառույցներ են, որոնք միավորում են առանձին կարդիոմիոցիտները մեկ ընդհանուր էլեկտրոքիմիական սինցիտիումի մեջ։ Սկավառակները հիմնականում պատասխանատու են ազդակի փոխանցման համար մկանային կծկման ժամանակ։ Ներքիր սկավառակները կազմված են երեք տարբեր տեսակի բջիջ-բջիջ միացումներից՝ ակտինային թելիկների միջև առաջացող միացումներից, դեսմոսոմներից, սերտ հպումներից։ Դրանք թույլ են տալիս գործողության պոտենցիալին տարածվել կարդիոմիոցիտների միջև՝ ապահովելով իոնների ազատ հոսքը և ապաբևեռացումը։ Նոր հետազոտությունները ցույց են տվել, որ ներդիր սկավառակները հիմնականում կազմված են հատուկ միացումներից՝ area composita-ներից  ։ Այս կառուցվածքների մասնրակրկիտ հետազոտումը շատ կարևոր է ժառանգական կարդիոմիոպաթիաների մեխանիզմը հասկանալու համար։
Լուսային մանրադիտակի տակ ներդիր սկավառակները երևում են որպես բարակ, մուգ գույնի գծեր, որոնք բաժանում են իրարից առանձին կարդիոմիոցիտներ։ Ներդիր սկավառակները ընթանում են մկանաթելերի ուղղությանը ուղղահայաց։ Էլեկտրոնային մանրադիտակի տակ ներդիր սկավառակները ավելի բարդ կառուցվածք ունեն։ Քիչ խոշորացման ժամանակ երևում են որպես գալարավոր, խիտ կառույցներ, որոնք շրջապատում են Z-գծերը։ Մեծ խոշորացման ժամանակ ավելի գալարուն են երևում ։
Ֆիբրոբլաստներ
Սրտի ֆիբրոբլաստները օգնող դեր են կատարում։ Նրանք ունակ չեն կծկվել կարդիոմիոցիտների նման, սակայն պատասխանատու են արտաբջջային մատրիքսի սինթեզի համար, որը շրջապատում է կարդիոմիոցիտները ։ Ֆիբրոբլաստները խաղում են կարևոր դեր վնասմանը պատասխանելու ժամանակ, օրինակ՝ սրտամկանի ինֆարկտի ժամանակ։ Վնասումից հետո ֆիբրոբլաստները կարող են ակտիվանալ և վերածվել միոֆիբրոբլաստների՝ բջիջների, որոնք միջանկյալ տեղ են զբաղեցնում ֆիբրոբլաստի (արտաբջջային մատրիքսի սինթեզ) և հարթ մկանային բջջի (կծկման ունակություն) միջև։ Այս դեպքում ֆիբրոբլաստները կարող են վերականգնել վնասված հատվածը՝ կոլագեն սինթեզելով, կծկվելու միջոցով վնասված մասի եզրերը մոտեցնելով ։
Ֆիբրոբլաստները ավելի փոքր են, բայց ավելի շատ են քան կարդիոմիոցիտները։ Մի քանիֆիբրոբլաստներ կարող են միանալ մեկ կարդիոմիոցիտին միաժամանակ։ Կարդիոմիոցիտին միանալուց հետո նրանք կարող են ազդել բջջի էլէկտրական ակտիվության վրա ։ Ֆիբրոբլաստները կարող են վերածվել կարդիոմիոցիտների և ադիպոցիտների ։
Արտաբջջային մատրիքս
Արտաբջջային մատրիքսը շրջապատում է կարդիոմիոցիտները և միավորում նրանց մեկ կառույցի մեջ։ Մատրիքսը կազմված է սպիտակուցներից (կոլագեն, էլաստին), պոլիսախարիդներից՝ գլիկոզամինոգլիկաններից ։ Այս նյութերը միմյանց հետ տալիս են ամրություն մկանային բջիջներից, դարձնում են ավելի էլաստիկ, ապահովում են կարդիոմիոցիտների հիդրատացիան։
Կարդիոմիոցիտների հետ անմիջականորեն հպվող մատրիքը հիմային թաղանթն է, որը կազմված է հիմնականում 4-րդ տիպի կոլագենից և լամինինից։ Կարդիոմիոցիտները կապված են հիմային թաղանթին հատուկ սպիտակուցների՝ ինտեգրինների միջոցով ։
Ֆիզիոլոգիա
Սրտամկանի ֆիզիոլոգիան շատ նմանություններ ունի կմաղքային մկանների ֆիզիոլոգիային։ Երկու տեսակի մկանների առաջնային գործառույթը կծկումն է, երկու դեպքում էլ կծկումը առաջանում է թաղանթի միջով իոնների հոսքից հետո՝ գործողության պոտենցիալից հետո։ Գործողության պոտենցիալը խթանում է մկանի կծկումը՝ ավելացնելով կալցիումի մակարդակը ցիտոպլազմայում։
Խաչատուր Շահիր
Խաչատուր Շահիր (Շահնազարյան, 1846-1890-ական թվականներ)» հայ աշուղ։ Ապրել և ստեղծագործել է Դերբենդում։ Հորինել է սոցիալ-քաղաքական («Ով մարդ», «Չի կարելի ոչինչ անել», «Արի ետ կաց», «Էս ինչ տեսակ աշխարհ ա»), բարոյախրատական («Մարդ, խելոք, լավ մտածիր», «Կենացս մեջ ես որքան», «Թե կուզես») և սիրային («Այստեղ քո պատկերն տեսա», «Մի հատ ես աշխարհումն», «Սիրական») թեմաներով երգեր։
Միոկարդ
Ֆիզիոլոգիա
Այնուամենայնիվ, կալցիումի մակարդակի բարձրացման մեխանիզմները տարբերվում են կմաղքային մկանների և սրտամկանի միջև։ Սրտամկանում գործողության պոտենցիալը խթանում է նատրիումի և կալցիումի իոնների հոսքը դեպի բջջի ներս։ Նատրիումի իոնների հոսքը արագ է, սակայն կարճ է տևում, իսկ կալցիումի հոսքը ավելի կայուն է և առաջացնում է սրտամկանի գործողության պոտենցիալին բնորոշ պլատոյի փուլը։ Համեմատաբար փոքր քանակի կալցիումի իոնների հոսքը L-տիպի կալցիումական անցուղիներով խթանում է ավելի մեծ քանակի կալցիումի իոնների դուրսբերումը սարկոպլազմատիկ ցանցից, իսկ այս երևույթը հայտնի է որպես կալցիում-խթաթնված կալցիումի դուրսբերում։ Կմաղքային մկաններում քիչ քանակի կալցիում է մտնում բջիջ գործողության պոտենցիալի ժամանակ, իսկ սարկոպլազմային ցանցը ուղղակիորեն միացած է բջջի թաղանթին։ Տարբերությունը սրտամկանի և կմաղքային մկանների միջև երևում է այն ժամանակ, երբ լուծույթի մեջ գտնվելուց կարդիոմիոցիտները կծկվում են կալցիումի իոնների առկայությամբ, իսկ կմաղքային մկանները կարողանում են կծկվել առանց կալցիումի։
Կարդիոմիոցիտի կծկվելու ժամանակ բջջի երկարությամբ տեղակայված միոֆիլամենտները սահում են միմյանց նկատմամբ և մկանը կծկվում է։ Առկա են երկու տեսակի միոֆիլամենտներ՝ հաստ ֆիլամենտներ, որոնք կազմված են միոզինից և բարակ ֆիլամենտներ, որոնք կազմված են ակտինից, տրոպոնինից և տրոպոմիոզինից։ Բարակ և հաստ միոֆիլամենտների սահելու ժամանակ բջիջը դառնում է կարճ և հաստ։ Կծկվելու ժամանակ կալցիումի իոնները միանում են տրոպոնինին, որը տրոպոմիոզինի հետ միասին ազատում է ակտինի վրա առկա միացման հատվածները։ Միոզինը այդպես կարողանում է միանալ ակտինին, որը քաշում է միոզինային թելիկները իր երկարությամբ։ Կալցիումի մակարդակի իջնելու ժամանակ տրոպոնինը և տրոպոմիոզինը նորից ծածկում են ակտինի վրա առկա միացման հատվածները և բջիջը թուլանում է։
Խաչատուր Շահիր
Կատեգորիա:Հայ աշուղներ
Միոկարդ
Վերականգնում
Մինչ վերջերս ընդունված է եղել, որ կարդիոմիոցիտները չեն կարող վերականգնվել, սակայն 2009 թվականի Ապրիլի 3-ին հրապարակվեց հետազոտությունը, որը հերքում էր դա ։ Օլաֆ Բերգմանը և իր կոլեգաները Ստոկհոլմի Կարոլինսկայի համալսարանում հետազոտեցին մինչև 1995 թվականը ծնված, սրտամկանի շատ փոքր զանգված ունեցող մարդկանցից վերցված նմուշներ։ Օգտագործելով սրտերից վերցրած ԴՆԹ օրինակները, հետազոտողները հայտնաբերեցին, որ 4 տարեկան երեխան թարմացնում է իր սրտամկանի բջիջների քանակի 20%-ը տարեկան, իսկ 50 տարեկան մարդու կարդիոմիոցիտների 69%-ը առաջացել էին այդ մարդու ծնվելուց հետո։
Կարդիոմիոցիտի ռեգեներացիայի եղանակներից մեկը արդեն առկա կարդիոմիոցիտների կիսումն է հասունացման ընթացքում ։
2000-ականներին, հասուն մարդկանց մոտ հայտնաբերվեցին ցողունային բջիջներ և հետագայում պարզվեց, որ ցողունային բջիջները կարող են վերածվել կարդիոմիոցիտների և օգնել սրտային անբավարարության բուժման ժամանակ ։ Այնուամենայնիվ այլ խմբեր չեն կարողացել ստանալ արդյունքը, իսկ սկզբնական հետազոտության տվյալները մերժվել են և թիմը մեղադրվել է խարդախություն անելու մեջ  ։
Նախասրտերի և փորոքների միջև տարբերություններ
Սրտամկանը կազմավորում է սրտի նախասրտերը և փորոքները։ Մկանային հյուսվածքը հիմնականում նման է, սակայն կան որոշ տարբերություններ։ Փորոքների միոկարդը ավելի հաստ է, թույլ է տալիս կատարել ուժեղ կծկումներ, իսկ նախասրտերի միոկարդը ավելի բարակ է։ Առանձին կարդիոմիոցիտները նույնպես ունեն որոշակի տարբերություններ փորոքների և նախասրտերի դեպքում։ Փորոքային կարդիոմիոցիտները ավելի երկար և լայն են, ունեն ավելի խիտ T-խողովակային ցանց։ Կալցիումի ազդեցությամբ կծկման մեխանիզմները նույնն են, սակայն կա կալցիումի հոսքի արագության որոշակի տարբերություն ։ Փորոքներում գործողության պոտենցիալը ավելի երկար է ։